CELEX: 31993R2064
Language: el
Date: 1993-07-27 00:00:00
Title: Κανονισμός (ΕΟΚ) αριθ. 2064/93 της Επιτροπής της 27ης Ιουλίου 1993 που τροποποιεί τον κανονισμό (ΕΟΚ) αριθ. 1328/93 για τον καθορισμό των λεπτομερειών εφαρμογής όσον αφορά τη χορήγηση ειδικής επιστροφής κατά την εξαγωγή προς ορισμένες τρίτες χώρες στον τομέα του χοιρείου κρέατος

Avis juridique important

|

31993R2064

Κανονισμός (ΕΟΚ) αριθ. 2064/93 της Επιτροπής της 27ης Ιουλίου 1993 που τροποποιεί τον κανονισμό (ΕΟΚ) αριθ. 1328/93 για τον καθορισμό των λεπτομερειών εφαρμογής όσον αφορά τη χορήγηση ειδικής επιστροφής κατά την εξαγωγή προς ορισμένες τρίτες χώρες στον τομέα του χοιρείου κρέατος  

Επίσημη Εφημερίδα αριθ. L 187 της 29/07/1993 σ. 0025 - 0025

ΚΑΝΟΝΙΣΜΟΣ (ΕΟΚ) αριθ. 2064/93 ΤΗΣ ΕΠΙΤΡΟΠΗΣ της 27ης Ιουλίου 1993 που τροποποιεί τον κανονισμό (ΕΟΚ) αριθ. 1328/93 για τον καθορισμό των λεπτομερειών εφαρμογής όσον αφορά τη χορήγηση ειδικής επιστροφής κατά την εξαγωγή προς ορισμένες τρίτες χώρες  στον τομέα του χοιρείου κρέατοςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 15 παράγραφος 6,  Εκτιμώντας:  ότι ο κανονισμός (ΕΟΚ) αριθ. 1328/93 της Επιτροπής (3) ορίζει, στο άρθρο 2, προθεσμία για την αποδοχή των αιτήσεων που υποβάλλονται από τις επιχειρήσεις στις αρμόδιες εθνικές αρχές- ότι οι πρώτες εμπειρίες κατέδειξαν ότι η προθεσμία αυτή, επειδή είναι  πολύ σύντομη, δεν επιτρέπει στους επιχειρηματίες να εξασφαλίσουν την καλή λειτουργία και την ολοκλήρωση των εργασιών εξαγωγής- ότι πρέπει, επομένως, να τροποποιηθεί η ημερομηνία αυτή χωρίς εντούτοις να παρεμποδίζεται η επίτευξη του στόχου που αφορά τον  καταλογισμό των δαπανών στο δημοσιονομικό έτος 1993- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 του κανονισμού (ΕΟΚ) αριθ. 1328/93, η ημερομηνία "15 Ιουλίου 1993" αντικαθίσταται από την ημερομηνία "1η Οκτωβρίου 1993".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 15 Ιουλίου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 27 Ιουλίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 129 της 11. 5. 1989, σ. 12.  (3) ΕΕ αριθ. L 132 της 29. 5. 1993, σ. 109.